پارتی ڕزگاریی کوردستان

پارتی ڕزگاریی کوردستان یان بە کورتی ڕزگاری یان پەرەکە-ڕزگاری (بە کرمانجی: Partîya Rizgarîya Kurdistan PRK-Rizgarî) حیزبێکی سیاسیی کوردی لە باکووری کوردستان بوو کە لە ساڵی ١٩٨٧دا دامەزرا.

دامەزرێنەرانی ڕزگاری مومتاز کۆتان، ئۆرھان کۆتان، ڕووشەن ئارسلان و ھاوڕێیانی ئەوان لە کەسانێک بوون کە لە دۆسیەی کانوونەکانی کولتووری شۆڕشگێڕانەی ڕۆژھەڵات (DDKO) لەلایەن دادگا عەفق کرابوون. ئەوانە لە ساڵی ١٩٧٥ «پەخشانگەی کۆمەڵ»یان لە ئانکارا ڕێکخست کە دواتر بوو بە بەردی بنچینەیەک بۆ ڕزگاری. یەکەمین کتێبیان کە بڵاو کرد «دۆسیەی کانوونەکانی کولتووری شۆڕشگێڕانەی ڕۆژھەڵات (DDKO)» بوو. پەخشانگەی کۆمەڵ ھەروەھا لە ساڵی ١٩٧٦ لەژێر چاودێریی مومتاز کۆتان، ئۆرھان کۆتان، فیکرەت شاھین، یوومنوو بووداک، عەلی بەیکئۆیلوو، ئیبراھیم گووچلوو و خەدیجە یاشار، کۆواری ڕزگاریی بڵاو کرد. ئەندامانی ئەو کۆڕە دواتر ڕێکخراوەی ڕزگاریان دامەزراند.ئاککورت، موتلو. ٢٠١٩. بزووتنەوە جیاییخوازەکانی کورد لە تورکیا (١٩٦١-١٩٨٠) (بە تورکی)، تێزی دکتۆرا لە زانکۆی مەرمەرە، مامۆستای چاودێر د. عەلی کاراجا؛ پ ١٠٢؛  سەردان لە ٢٢ی تشرینی دووەمی ٢٠٢٣.

 ئەمەش ببینە 
 ئاڵای ڕزگاری

 بەستەری دەرەکی 
 پەیرەوی پارتی ڕزگاریی کوردستان.

 سەرچاوەکان 

پۆل:حیزبەکانی باکووری کوردستان
پۆل:حیزبەکانی تورکیا
پۆل:ڕێکخراوە کوردییەکان